Source: http://www.europarl.europa.eu/doceo/document/A-8-2016-0004_RO.html
Timestamp: 2019-08-19 07:49:27+00:00
Document Index: 12236664

Matched Legal Cases: ['articolul 9', 'articolul 105', 'articolul 108', 'articolul 7', 'articolul 7', 'articolul 92', 'articolul 20', 'articolul 92', 'articolul 20', 'articolul 9', 'articolul 9', 'articolul 9', 'articolul 9', 'Articolul 105', 'articolul 108', 'Articolul 7', 'articolul 105', 'articolul 108', 'articolul 9']

RAPORT referitor la cererea de ridicare a imunității lui Czesław Adam Siekierski
Procedură : 2015/2241(IMM)
Stadii ale documentului : A8-0004/2016
596k 97k
referitor la cererea de ridicare a imunității lui Czesław Adam Siekierski
privind cererea de ridicare a imunității lui Czesław Adam Siekierski
– având în vedere cererea de ridicare a imunității lui Czesław Adam Siekierski, transmisă la 13 august 2015 de către Procurorul General al Republicii Polone în legătură cu procedura penală ce urmează a fi deschisă la sesizarea Inspectoratului general Polon al poliției rutiere (nr. de referință CAN-PST-SCW.7421.35493.2015.5.A.0475) și anunțată în plen la 9 septembrie 2015,
– având în vedere că Czesław Adam Siekierski a renunțat la dreptul său de a fi audiat, în conformitate cu articolul 9 alineatul (5) din Regulamentul de procedură,
– având în vedere articolul 105 alineatul (2) și articolul 108 din Constituția Republicii Polone, precum și articolul 7b alineatul (1) și articolul 7c alineatul (1) din legea polonă din 9 mai 1996 privind exercitarea funcțiilor unui deputat în parlament sau ale unui senator în senatul Poloniei,
– având în vedere raportul Comisiei pentru afaceri juridice (A8-0004/2016),
A. întrucât Procurorul General al Republicii Polone a transmis o cerere din partea Inspectoratului General polon al poliției rutiere prin care se solicită ridicarea imunității unui deputat în Parlamentul European ales în Polonia, Czesław Adam Siekierski, sub aspectul comiterii unei infracțiuni prevăzute la articolul 92a din Codul infracțiunilor administrative din 20 mai 1971 coroborat cu articolul 20 alineatul (1) din Legea privind traficul rutier din 20 iunie 1997; întrucât, în cazul dat, presupusa infracțiune constă în depășirea vitezei maxime permise într-o zonă rezidențială;
D. întrucât, prin urmare, incumbă Parlamentului European să decidă dacă să ridice sau nu imunitatea lui Czesław Adam Siekierski;
E. întrucât presupusa infracțiune nu are o legătură directă sau evidentă cu exercitarea funcției lui Czesław Adam Siekierski de deputat în Parlamentul European;
F. întrucât, în acest caz, Parlamentul nu a găsit nicio dovadă de fumus persecutionis, cu alte cuvinte nu a reținut nicio suspiciune suficient de serioasă și precisă cu privire la faptul că solicitarea a fost făcută cu intenția de prejudicia activitatea politică a deputatului în cauză;
1. hotărăște să ridice imunitatea lui Czesław Adam Siekierski;
2. încredințează Președintelui sarcina de a transmite imediat prezenta decizie, precum și raportul comisiei competente autorităților competente ale Republicii Polone și lui Czesław Adam Siekierski.
La 13 august 2015, Procurorul General al Republicii Polone a transmis Președintelui Parlamentului European o solicitare formulată de către Inspectoratul General polon al poliției rutiere de a se acorda autorizația de a intenta o acțiune în justiție împotriva unui deputat în Parlamentul European, dl Czesław Adam Siekierski, pentru infracțiunea de depășire a vitezei.
Inspectoratul General polon al poliției rutiere susține că la 10 ianuarie 2015, ora 20.22, în timp ce conducea un autovehicul, dl Siekierski nu a respectat limita de viteză într-o zonă rezidențială, circulând cu viteza de 77 km/h într-o zonă în care viteza maximă permisă era de 50 km/h. De asemenea, Inspectoratul general declară că, ca răspuns la o citație trimisă dlui Siekierski la 19 ianuarie 2015, acesta a trimis o fotocopie a legitimației sale de deputat în Parlamentul European și a certificatului care atestă alegerea sa în Parlamentul European, precum și o declarație prin care recunoaște că conducea vehiculul la ora indicată. Faptele de care este acuzat dl Siekierski constituie o infracțiune prevăzută la articolul 92a din Codul infracțiunilor administrative al Poloniei din 20 mai 1971 coroborat cu articolul 20 alineatul (1) din Legea privind traficul rutier din 20 iunie 1997;
În cadrul ședinței plenare din 9 septembrie 2015, Președintele Parlamentului a anunțat, în conformitate cu articolul 9 alineatul (1) din Regulamentul de procedură, că a primit o scrisoare din partea Procurorului General al Republicii Polone prin care se solicită ridicarea imunității dlui Czesław Adam Siekierski.
La 6 octombrie 2015, în conformitate cu articolul 9 alineatul (1) din Regulamentul de procedură, Președintele a transmis cererea Comisiei pentru afaceri juridice. La 26 noiembrie 2015, dl Czesław Adam Siekierski a renunțat la dreptul său de a fi audiat, în conformitate cu articolul 9 alineatul (5) din Regulamentul de procedură.
Pe durata sesiunilor Parlamentului European, membrii acestuia beneficiază:
Dat fiind faptul că ridicarea imunității este solicitată pentru Polonia, în conformitate cu articolul 9 alineatul (1) litera (a), se aplică legislația poloneză privind imunitatea parlamentară. Articolul 105 alineatul (2) și articolul 108 din Constituția Republicii Polone stipulează că răspunderea penală a unui deputat sau a unui senator nu poate fi angajată fără acordul Seimului, respectiv al Senatului. Conform articolului 7b alineatul (1) din Legea din 9 mai 1996 privind exercitarea funcțiilor unui deputat în Seim sau ale unui senator în Senatul Poloniei, o cerere de încuviințare a angajării răspunderii penale în cazul unei infracțiuni urmărite de Ministerul Public este înaintată prin Ministerul Justiției de către Procurorul General. Articolul 7c alineatul (1) din același act stipulează, la rândul său, că o cerere de încuviințare a angajării răspunderii penale a unui deputat sau a unui senator se înaintează Președintelui Seimului sau Președintelui Senatului, care transmite cererea organismului competent spre examinare, în conformitate cu Regulamentul de procedură al Seimului sau Senatului, aducând totodată cuprinsul cererii la cunoștința deputatului sau a senatorului în cauză.
Pe baza faptelor menționate mai sus, cazul de față se califică pentru aplicarea articolului 9 din Protocolul nr. 7 privind privilegiile și imunitățile Uniunii Europene. Conform dispozițiilor acestuia, pe teritoriul național, deputații beneficiază de imunitățile recunoscute deputaților în parlamentul statului respectiv. În acest sens, articolul 105 alineatul (2) și articolul 108 din Constituția Poloniei stipulează că nu poate fi declanșată urmărirea penală împotriva unui deputat în Seim sau a unui senator fără autorizația prealabilă din partea Camerei din care acesta face parte. Prin urmare, este necesară o hotărâre a Parlamentului European în ceea ce privește începerea sau neînceperea urmăririi penale împotriva dlui Siekerski.
Pentru a hotărî ridicarea sau nu a imunității parlamentare, Parlamentul European aplică propriile principii consacrate. Conform unuia dintre aceste principii, imunitatea este, de obicei, ridicată atunci când infracțiunea se încadrează în prevederile articolului 9 din Protocolul nr. 7, cu condiția să nu existe niciun fumus persecutionis, și anume nicio suspiciune suficient de serioasă și de precisă că fapta adusă în atenția instanței are la origine intenția de prejudicia activitatea politică a deputatului sau senatorului în cauză.
În acest caz, cererea de ridicare a imunității dlui Siekerski a fost depusă ca urmare a unei presupuse infracțiuni constând în depășirea vitezei maxime permise într-o zonă rezidențială. Din dosar reiese că dl Siekierski a admis că el conducea vehiculul la momentul respectiv, cu toate că a omis să precizeze în formularul pertinent dacă a acceptat sau a refuzat amenda. Împrejurările cauzei indică faptul că presupusa infracțiune comisă și urmărirea penală ce a urmat nu au nimic în comun cu calitatea de deputat în Parlamentul European a dlui Siekerski și că nu există vreo dovadă de fumus persecutionis.
Pe baza considerațiilor de mai sus și în conformitate cu articolul 9 alineatul (3) din Regulamentul de procedură, Comisia pentru afaceri juridice recomandă Parlamentului European să îi ridice imunitatea parlamentară dlui Czesław Adam Siekierski.
Hotărârea Curții de Justiție din 12 mai 1964, Wagner/Fohrmann și Krier, C-101/63, ECLI:EU:C:1964:28; Hotărârea Curții de Justiție din 10 iulie 1986, Wybot/Faure și alții, C-149/85, ECLI:EU:C:1986:310; Hotărârea Tribunalului din 15 octombrie 2008, Mote/Parlamentul, T-345/05, ECLI:EU:T:2008:440, Hotărârea Curții de Justiție din 21 octombrie 2008, Marra/De Gregorio și Clemente, pronunțată în cauzele conexe C-200/07 și C-201/07, ECLI:EU:C:2008:579, Hotărârea Tribunalului din 19 martie 2010, Gollnisch/Parlamentul, T-42/06, ECLI:EU:T:2010:102, Hotărârea Curții de Justiție din 6 septembrie 2011, Patriciello, C-163/10, ECLI: EU:C:2011:543, Hotărârea Tribunalului din 17 ianuarie 2013, Gollnisch/Parlamentul, pronunțată în cauzele conexe T-346/11 și T-347/11, ECLI:EU:T:2013:23.